Парамонов складтары

Парамонов складтары— Дондағы Ростов ҡалаһында XIX быуатта төҙөлгән склад ҡоролмалары. Дон ярында Соколов проспекты һәм Университет тыҡрығы араһында урынлашҡан. Федераль әһәмиәттәге ҡомартҡы.

 Тарих 
XIX быуат уртаһында төҙөлгән Парамонов келәттәре иң боронғоһо, 1890-сы йылдарҙа төҙөлгәне —һуңғыһыВолошинова Л. Парамоновские склады // Молот. — 2010. — 16 июня.. Уларҙы инженерҙар Якунин һәм Э.Шульман төҙөгән. Келәттәрҙең хужалары төрлө фирмаларға һәм хужаларға ҡараған, әммә уларҙы әлегә тиклем халыҡ ашлыҡ етештереүсе Парамонов Елпидифор келәттәре тип йөрөтәләр.

Бөйөк Ватан һуғышы ваҡытында портты бомбаға тотҡанда келәттәр нисектер һаҡланып ҡалған. Хәйер, бер авиабомба барыбер бында эләгә, һыу менән һыуытыу системаһын боҙаКисин С. Амбарная книга. Жизнь и забвение Парамоновских складов  // Вестник. — 2008. — № 3.. Келәттәр иң ҙур емерелеүгә хужаһыҙ ҡалғас дусар булған. Улар үҙ ғүмерендә биш тапҡыр ғына янғындан зыян күргәнСобств. корр. В парамоновские склады вдохнут новую жизнь  // Вечерний Ростов. — 2004. — 15 окт.. СССР -ҙың һуңғы йылдарында склад туранан-тура тәғәйенләнеше буйынса файҙалана, уларҙа цемент, төҙөлөш материалдары һ. б. һаҡлайҙар

1985 йыл келәттәргә Парамонов склады статусын бирәләр һәм уны урындағы әһәмиәттәге тарих һәм мәҙәниәт һәйкәлдәре иҫәбенә индерәләр. Саҡ ҡына һуңыраҡ ҡоролма федераль әһәмиәттәге тарихи ҡомартҡы статусын ала.

 Архитектура үҙенсәлектәре 
Парамонов келәттәре корпусы роман архитектура һәм классицизм стилен ҡулланып кирбестән төҙөлгән.

Инженерҙар Якунин һәм Э. Шульман уникаль тәбиғәтте оҫта файҙаланып, урындың үҙенсәлеге — йыл буйына Дон ярынан сығып ятыусы шишмәләрҙе иҫәпкә алып, был келәттәрҙе төҙөгәндәр. Шишмә һыуын улар улаҡ аша үткәреп, келәт биналарына индергәндәр. Шишмәләр һыуының температураһы даими рәүештә йыл әйләнәһенә — 9 °C. Улаҡ системалары складтарҙы һәр ваҡыт түбән температурала тота, шунлыҡтан был система складтарҙа иген һаҡлау өсөн уңайлы.

Әлегә тиклем склад фасадтарында ике ҡат араһында түңәрәк тишектәр бар. Уларҙан брезент торбалар аша икенсе ҡаттағы игенде яр буйына төшөргәндәр һәм сит илгә сығыусы баржаларға тейәгәндәр.

 Хәҙерге торошо 
Парамонов келәттәренең барлыҡ корпустары хәҙерге көндә емерек хәлдә тора, ул Дон ярҙарында сыҡҡан шишмәләр, шарлауыҡтар һәм күлдәр менән матур итеп биҙәлгән. Шишмәләр һыуының температураһы даими булыу бындағы микроклиматҡа йоғонто яһай, бында йыл әйләнәһенә йәшел үлән үҫә.

2011 йылдың июнендә урындағы инициаторҙар башланғысы менән Парамонов «Авгиев ат һарайы» сүп -сарҙан таҙартылаПилипенко Г. Ростовчане! Все на склад! // www.rostovnews.net. — 2011. — 10 июня.. Ростов өлкәһе закондар сығарыу йыйылышы был эште законһыҙ тип табып, акцияны хупламай сыға, бары поп-йырсы Наталья Ветлицкая ғына хуплай.

Һәйкәл биләмәләренә әлеге көнгә тиклем сүп-сар һәм көнкүреш ҡалдыҡтарын йыйып һалыу дауам итәЧижова О.. 2012 йылдың июнендә Киров район суды Ростов өлкәһенең мәҙәниәт министрлығы һәм башҡа ойошмаларына ғариза яҙа, унда прокурор ярҙамсыһы төбәк әһәмиәтендәге мәҙәни мираҫ объектын закон менән һаҡлауҙы талап итә һәм «Парамонов склады» тигән мәғлүмәт яҙыуҙарын һәм билдәләрҙе ҡуйыуҙың мотлаҡлығы тураһында яҙа.

2013 йылдың декабрь айында Ростов өлкәһе мөлкәт министрлығы Парамонов складтарын реконструкциялау һәм үҫеш проектын хуплайСобств. корр. Донские власти одобрили проект реконструкции Парамоновских складов  // mail.ru. — 2013. — 17 дек.. Мәскәү архитектура бюроһының береһе реконструкциялау проектын эшләй. Был проектҡа ярашлы, Парамонов склады бөтә ҡаралтылары менән реконструкция ваҡытында һаҡланып ҡалырға тейеш, ә уның территорияһында хәҙерге заман сәнғәте үҙәге буласаҡ.

 Парамонов складтары кинематографта 
 2010 — «O, Sortie!», док. фильм. Режиссёр Руфат Гасанов. Студия ВГИКПилипенко Г. Раздражённый кувшин Натальи Дурицкой // www.rostovnews.net. — 2010. — 12 авг.Мирвода А.Смирнов И..
 2016 — 16 января 2016 года на Парамоновских складах, по адресу ул. Береговая 51В, был устроен показ пилотной серии художественного фильма «Мистер Хламщик» (реж. Николай Лебедев, прод. Сергей Пименов)Пилипенко Г. В Ростове — фантастический бандитизм! // www.rostovnews.net. — 2016. — 18 янв..

 Шулай уҡ ҡарағыҙ 
 Парамоновская мельница

 Фотогалерея 

 Сығанағы 

 Һылтанмалар 
 Экскурсии по Ростову.  Парамоновские склады зимой 
 Официальная группа в facebook
 Парамоновские склады в интернет журнале Донбук
 Парамоновские склады. Фоторепортаж

Категория:Дондағы Ростовтың иҫтәлекле урындары
Категория:Дондағы Ростов биналары һәм ҡоролмалары
Категория:Рәсәйҙең мәҙәни мираҫы объекттары